Гэта немагчыма працэдурна. Мы павінны даць свае пярэчанні па акту (наконт вынікаў праверкі. — Рэд.) да 15 верасня. Далей, калі мы добраахвотна не падаем заяву аб унясенні сябе ў рэестр “замежных агентаў” (а мы не будзем гэтага рабіць), тады нас штрафуюць, а мы спрабуем аспрэчыць гэта ў судовым парадку, — растлумачыў Гудкоў у інтэрвю DW. — Але шанцаў мала.Як адзначыў Гудкоў, Левада-цэнтр будзе вымушаны паступова зачыніцца, калі яму не ўдасца апратэставаць гэтае рашэнне ўладаў. Фактычна гэта акт палітычнай цэнзуры і ліквідацыя апошняга незалежнага сацыялагічнага даследчага цэнтра ў Расіі— лічыць ён. Па словах сацыёлага, унесеныя ў гэтым годзе папраўкі ў закон аб НКА настолькі нявызначаны, што дазваляюць Мінюсту тлумачыць любую дзейнасць грамадскіх арганізацый як палітычную. І калі хаця б рубель арганізацыя атрымлівае з-за мяжы, усё роўна ў сувязі з чым — камерцыйным дагаворам або грантам — усё гэта пад забаронай, то яе ўносяць у спіс замежных агентаў. Левада-цэнтр прызнае, што сацыёлагі выконвалі камерцыйныя заказы замежных кліентаў, але яны не былі палітычнымі.ufeff 